ЧУДОМИР

ДРЕБОСЪЧЕТА

chitanka.info

— Рекох да си наточа една паница армеена чорба, тя се свършила. Пуснах чешмата да пия вода — не тече, ха недей пи вино, де!

* * *

— Е-е-е… стига вече! Какво е това: „дрън“, „дрън“, „дрън“, „дрън“. Сякаш си протестантската камбана!

* * *

Защо куцаш бе? Какво си се разкривил като регулационния план на града?

* * *

Ако бях чужденец, дошъл в България, и ме запитаха: „Какво ви направи най-голямо впечталение?“, щях да отговоря: Рѐчи, рѐчи, много рѐчи и много дълги рѐчи…

1936

* * *

В предизборна треска сме. Шестнадесет кандидати за депутати ще се борят в нашата околия. Между тях има без съмнение солидни и културни люде, но има и такива, които са явно доказателство, че избирателният закон е непълен и с още много недостатъци.

* * *

Или ще речете, че някои от кандидатите ще получат по 10–20 гласа само и понеже ще похарчат по 10–20,000 лв. всяко едно гласче ще има струва по 1 000 левчета. И това го има!

1938

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги